Raktár törzsadatok

A cikkek raktárkészleteinek pontos és átlátható kezeléséhez szükség van a raktárak törzsadatainak rögzítésére.

Törzsadatok,

Raktártörzs,

Új raktár menüpont alatt lehet új raktárakat létrehozni.

A következő adatokat kell megadni:

Kód
A raktár kódja (rövid név).

Megnevezés
A raktár megnevezése (hosszú név)).

Típus
A raktár típusa. A telepített moduloktól függően többféle lehet:

Áru raktár: az alapértelmezett raktár, áru tárolására szolgál és bizonylatok készítésekor használható,

Átadó raktár: telephelyek közötti áru átadásra használható.
Például: az „A” telephely raktárközi mozgással beletegye a terméket és „B” telephely kimozgassa belőle.

Rendelés raktár: vevő rendeléshez tartozó készlet,

Bizományos raktár: bizományba adott készletek,

Kölcsön raktár: kikölcsönzött (bérbe adott) termékek,

Dolgozói raktár: dolgozóknak használatra adott termékek (szerszámkönyv).

Dátum
A raktár létrehozásának dátuma.

Partner neve
Ha releváns, akkor a partnertörzsből lehet a raktárhoz partnert rendelni.
A különböző típusú raktárakhoz rendelt partnert bizonylatkészítéskor automatikusan használhatja a rendszer (Pl: bizományos visszavét).

Főraktár
A főraktárként kiválasztott raktár készlete az alapértelmezett. Például ajánlat, stornó, helyesbítő bizonylat esetén főraktárként a kijelölt raktárat kezeli a program.

Alapértelmezett raktár
A raktár alapértelmezettként kiválasztásra kerül a bizonylat készítéskor a raktár választó legördülőkben.

Telephelyek
Telephelyes működés esetén jelenik meg a terület. A rögzített telephelyeket lehet kijelölni.
Amennyiben telephely van társítva a bejelentkezett felhasználóhoz, akkor bizonylatkészítéskor csak a saját telephelyéhez rögzített raktárakat tudja kiválasztani.

Megjegyzés
Szabad szöveges megjegyzést lehet fűzni hozzá.

| Felvesz | gombra kattintva elmenti az új raktár adatait!

A rögzített raktárak kezelése a Törzsadatok → Raktártörzs menüpont alatt történik:

Raktárlista
A raktárakat jeleníti meg, ebből a listából lehet módosítani is azokat.

Üres raktárak törlése
Felsorolja azokat a raktárakat, amelyekben nincs termék, valamint lehetőséget biztosít egy gombnyomással a lista szűrésével megjelenített üres raktárak törlésére.
Csak a listában megjelenített raktárakat törli!

Kapcsolódó oldalak:

Törzsadatok

Raktári bevételezés

eVIR YouTube videók felhasználók részére